ปกติประจำเดือนมาวันที่15แต่เดือนนี้ยังไม่มา มีเพศสัมพันเมื่อวันที่22 กินยาคุม เมนก็ยังไม่มา2-3วันนี้มีเลือดสีน้ำตาลออกมานิดหน่อย จะท้องมั้ยคะ
สวัสดีค่ะ การมีเพศสัมพันธ์ในวันที่ 22 ต.ค. หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่ง ส่วนประจำเดือนก็อาจเลื่อนออกจากผลของยาคุมฉุกเฉินได้สำหรับเลือดสีน้ำตาลที่ออกมานาน 2-3 วัน อาจเป็นเลือดประจำเดือนได้ค่ะ ซึ่งการที่มีปริมาณน้อย ก็อาจเกิดจากผลของยาคุมฉุกเฉินได้ แนะนำควรสังเกตเลือดที่ออกไปก่อน หากออกมาไม่เกิน 7 วัน ก็ไม่ได้อันตรายอะไร แต่หากออกนานเกิน 7 วัน ก็ควรไปพบแพทย์เพื่อตรวจหาสาเหตุ เช่น อาจเกิดจากการมีมดลูกอักเสบ เป็นต้นส่วนเรื่องการตั้งครรภ์ หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้วนาน 2 สัปดาห์ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ